Alaquàs celebra el Sopar Solidari 2018
07/05/2018

# Alaquàs celebra el Sopar Solidari 2018

*   07/05/2018
*   [Solidaritat](/categoria/25/0/solidaritat)
*   [Imprimir](#)
*   Compartir
*    https://www.alaquas.org/documento.asp?id\_do=16822

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16822%2F0&title=Ajuntament%20d%27Alaqu%C3%A0s.%20Premsa.%20Alaqu%C3%A0s%20celebra%20el%20Sopar%20Solidari%202018)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16822/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2018/2/16822/08052018img_2959_Form_4.jpg)](https://www.alaquas.org/ficheros/documentos/2018/2/16822/08052018img_2959_Form_10.jpg "<a href='https://www.alaquas.org/ficheros/documentos/2018/2/16822/08052018img_2959_Form_10.jpg' target=_blank><i class='fa fa-external-link' aria-hidden='true'></i>. Alaquàs celebra el Sopar Solidari 2018</a>")

L'activitat recapta 1.000 euros destinats al Joc Solidari, una festa plena de diversió on es coneixerá el nombre total dels diners recaptats

El col·legi Madre Josefa Campos va acollir el passat 4 de maig el tradicional Sopar Solidari, que va servir a la comunitat educativa d’Alaquàs per a conéixer les ONG i els seus projectes presentats al Joc Solidari del pròxim 12 de maig en el parc de la Sequieta.

L’activitat va recaptar aproximadament 1.000 euros amb la venda de tiquets per a accedir al Sopar, que va suposar una donació de dos euros per part dels adults i les adultes i els co·laboradors i les col·laboradores que no podien anar, a més d’un euro per part dels xiquets i les xiquetes assistents al Sopar.

La recaptació va completar-se amb els diners recaptats al Mercat Solidari i l’aportació de l’Ajuntament, organitzadora de l’acte junt amb l’AMPA del col·legi Madre Josefa Campos i els i les joves de la Casa Joventut Saquala, a més de la col·laboració de la resta d’AMPA dels col·legis del municipi.

L’Alcaldessa, Elvira García Campos, va assistir a l´acte ple d’activitats i jocs infantils programats pel grup de teatre Festival Infantil Padres (FIP) i el grup Tropa Korriba Valencia, que va repartir espases de la Guerra de les Galàxies entre els més menuts, a més d’actuacions protagonitzades pels alumnes de cinqué i sisé de primària de tots els col·legis d’Alaquàs.

A continuació, les ONG implicades en el Joc Solidari van presentar els projectes amb els quals col·laborarán amb els països del tercer món gràcies a la participació dels col·legis d’Alaquàs.

El col·legi Mare de Déu de l’Olivar col·labora amb Mans Unides mitjançant el projecte “Assistència Sanitària per a refugiats iraquians”. Per la seua part, el col·legi Madre Josefa Campos destinarà els seus diners a l’associació Solidària Madre Josefa Campos a través del projecte “Casa d'acollida Madre Josefa Campos en Departament d'Ancash, Perú”.

El col·legi Vila d’Alaquàs ho farà amb l’associació de Paiporta d'Ajuda Humanitària en el projecte “Programa d'Acolliment Familiar Temporal (Vacances en Pau)”, mentre que el col·legi Mestre Sanchis Almiñano col·labora amb l’associació De mi Casa a tu Casa.

El col·legi González Gallarza col·labora enguany amb l'associació Globalmon en el projecte “Granja Escola per a 120 joves en el Centre de Formació per al Treball Modern (CFEM) de Yagoua (Camerún)” i el col·legi Bonavista destinarà l’ajuda a la Fundació Vicent Ferrer per al projecte “Formació de xiquets i xiquetes en activitats co-curriculars. Igualar la tassa d’alfabetització femenina i masculina en l’Índia”.

Finalment, el col·legi Ciutat de Cremona col·labora amb l’ONG PRO.DE.IN. al projecte “Pel dret dels xiquets a una acollida digna. CETI (Centre d’Estança Temporal d’Immigrants). Marruecos”.

El Sopar Solidari està emmarcat dins del Joc Solidari, que té com a objectiu la recaptació de fons per a projectes que aniran destinats a països del tercer món, a més d’ensenyar als xiquets i xiquetes, a través de proves i jocs, les diferències que hi ha als cinc continents.